Älkää tytöt itkekö / Mary Higgins Clark (372891), lukija Anu Vilhunen, kesto 11 h 21 min Toimittaja saa tulenaran vihjeen seksuaalisesta ahdistelusta tv-kanavalla. Mary Higgins Clarkin uusin teos on ajankohtaista, kauniisti katettua jännitystä. Nimetön sähköpostiviesti vinkkaa toimittaja Gina Kanelle potentiaalisesta jymyjutusta: kuuluisa uutisankkuri on ahdistellut alaisiaan seksuaalisesti. Kun paljastuksen tehnyt nainen kuolee hämärissä olosuhteissa, Ginan on pakko alkaa tutkia vihjettä. Mutta joku tahtoo vaientaa hänet, ja pian Gina tajuaa, että tapaus voi vaatia häntä uhraamaan kaiken. Jännityksen kuningattaren päivänpolttava romaani kertoo, kuinka pitkälle korkeassa asemassa olevat miehet ovat valmiita menemään säilyttääkseen valtansa.

Keskiyön murha : salapoliisiromaani / Outsider, kirjoittaja. (373619), lukija Jussi Puhakka, kesto 5 h 48 min Keskiyön murha on osa Karma-sarjaa, jossa arkkitehti-salapoliisi Klaus Karma seikkailee 1900-luvun alkupuolella murhamysteerien ja rikosvyyhtien maailmassa. Karma saa tehtäväkseen selvittää, kuka murhasi helsinkiläisen sanomalehden uuden toimitussihteerin. Tehtävä osoittautuu haastavaksi, koska tutkimukseen sotkeutuu kirjava joukko epäiltyjä aina tanssijattarista huumerinkien jäseniin.

#### Viihdekirjallisuus

Kadonnut sisar / Lucinda Riley (373119), lukija Pinja Flink, kesto 25 h 49 min Lucinda Rileyn rakastetun romaanisarjan seitsemännessä osassa Kadonnut sisar on tullut vihdoinkin aika kertoa Meropen, puuttuvan sisaren, tarina. D'Aplièsen sisarukset ovat suunnitelleet adoptioisänsä Papa Saltin muistojuhlaa. Ennen sitä he toivovat tavoittavansa kadonneen sisarensa, josta on löytynyt kaksi uutta johtolankaa, uusiseelantilaisen viinitarhan osoite ja piirroskuva jalokivisormuksesta. Australiassa asuva CeCe aloittaa jäljittämisen, mutta hyvin pian alkaa vaikuttaa siltä, että seitsemäs sisar ei tahdo tulla löydetyksi. Vuonna 1920 Irlannin West Corkissa Nuala Murphy ripustaa narulle pestyjä vaatteita, jotka likaantuivat brittihallintoa vastaan taistelevien miesten päällä. Nualan perheen maatila on IRA:n salainen tukipaikka, ja samoissa vapaudenkaipuisissa tuulissa liehuvat myös Nualan sulhasen paidat. Kun Nuala joutuu yllättäen brittiperheen sodassa rampautuneen pojan hoitajaksi, avautuu uusi mahdollisuus urkkia tietoa vastapuolen liikkeistä, mutta samalla aukeaa myös nuoreen sydämeen ystävyyden mentävä aukko. Kadonnut sisar -romaanissa Maia, Ally, Tähti, CeCe, Tiggy ja Electra avaavat salaisuuksien solmuja ja vievät jälleen huikaisevalle matkalle Tyynen valtameren tuliperäisiltä saarilta aina Irlannin smaragdinvihreille nummille asti.

Yömusiikkia / Jojo Moyes (373275), lukija Pinja Flink, kesto 14 h 42 min Äidinrakkautta ja surumielisiä säveliä Moyesin tapaan. Isabel Delancey on aina pitänyt elämäntyyliään itsestäänselvyytenä. Kun hänen aviomiehensä yllättäen kuolee ja hän jää yksin velkakasan ja kahden lapsen kanssa, Isabel joutuu luopumaan elämäntyylistään ja kodistaan ja muuttamaan rapistuvaan hökkeliin maaseudulle. Perheen uusi koti meinaa luhistua ja Isabelin viimeisetkin säästötkin huveta, joten hänen ei auta kuin pyytää apua naapureiltaan - tietämättä, että jo hänen pelkkä läsnäolonsa on nostattanut pintaan pitkäaikaisia kaunoja ja pakkomielteitä. Isabel taistelee saadakseen tehtyä rapistuvasta talosta kodin ja tulee löytäneeksi selviytymisvaiston, josta hänelle ei ollut aavistustakaan. Hän oppii myös, että sydämessä voi alkaa soida uusi laulu… Englanti lainen Jojo Moyes on yksi tämän päivän suosituimmista kirjailijoista. Ensimmäistä kertaa suomeksi julkaistava Yömusiikkia on rakastettu helmi hänen varhaisemmasta tuotannostaan.